b'\n_START_ARTICLE_\nTikrosios aros\n_START_SECTION_\nI\xc5\xa1vaizda\n_START_PARAGRAPH_\nStambios pap\xc5\xabgos, turin\xc4\x8dios \xc5\xbeali\xc4\x85, raudon\xc4\x85, m\xc4\x97lyn\xc4\x85 ir gelton\xc4\x85 plunksn\xc5\xb3 dang\xc4\x85. K\xc5\xabnas iki 95 cm ilgio. Galvos \xc5\xa1onai ar ploteliai aplink akis su retomis trumpomis plunksnomis. Uodega ilgesn\xc4\x97 u\xc5\xbe k\xc5\xabn\xc4\x85. Sparn\xc5\xb3 galai i\xc5\xa1t\xc4\xafs\xc4\x99 ir smail\xc4\x97jantys. Snapas stambus, i\xc5\xa1 \xc5\xa1on\xc5\xb3 suspaustas ir suapvalintas, jo galas riestas. Patinai, patel\xc4\x97s ir jaunikliai beveik vienodos spalvos.\n_START_SECTION_\nPaplitimas\n_START_PARAGRAPH_\nPaplitusios Piet\xc5\xb3 ir Centrin\xc4\x97je Amerikoje.\n_START_SECTION_\nGyvenimo b\xc5\xabdas\n_START_PARAGRAPH_\nGyvena tropinio klimato srityse, kur yra mi\xc5\xa1king\xc5\xb3 plot\xc5\xb3. Laikosi pulkais. Poras sudaro ilgam laikui. Kartais ar\xc5\xb3 pulkai kenkia vaismed\xc5\xbeiams. Aros valgo mol\xc4\xaf d\xc4\x97l to, jog kai kurie vaisiai yra nuodingi, o molis tinka kaip prie\xc5\xa1nuodis._NEWLINE_\xc4\xae Tarptautin\xc4\x99 raudon\xc4\x85j\xc4\x85 knyg\xc4\x85 \xc4\xafra\xc5\xa1yta viena r\xc5\xab\xc5\xa1is ir vienas por\xc5\xab\xc5\xa1is.\n_START_SECTION_\nLaikymas\n_START_PARAGRAPH_\nGerai pri\xc5\xbei\xc5\xabrimos tampa jaukios. Puikiai jau\xc4\x8diasi nelaisv\xc4\x97je. Gali i\xc5\xa1gyventi iki 80-100 met\xc5\xb3. Nam\xc5\xb3 s\xc4\x85lygomis \xc5\xa1ios pap\xc5\xabgos laikomos gana da\xc5\xbenai._NEWLINE_Minta \xc4\xafvairiomis dar\xc5\xbeov\xc4\x97mis, vaisiais, \xc5\xbealia mase.'